Päästeamet

Meie 26.08.2024 nr 7-2/64-4

rescue@rescue.ee

**Veltsi küla, Lembitu kinnistu**

**detailplaneeringu kooskõlastamiseks esitamine**

Rakvere Vallavalitsuse 05.06.2024 korraldusega nr 177 algatati Veltsi külas Lembitu kinnistu detailplaneeringu koostamine.

Planeeringu koostamise eesmärk on Lembitu katastriüksuse jagamine elamukruntideks ning planeeritud kruntidele ehitusõiguse ja hoonestusala määramine, tehnovõrkude ja –rajatiste ning juurdepääsutee võimaliku asukoha määramine, ehitiste ehituslike ja kujunduslike tingimuste määramine, liikluskorralduse, haljastuse ja heakorrastuse põhimõtete määramine. Planeeringuala hõlmab Lembitu katastriüksust (katastritunnus 66201:001:0923, sihtotstarve maatulundusmaa, pindala 118395 m²) ja Farmi pumpla katastriüksust (katastritunnus 66201:001:0340, sihtotstarbega tootmismaa, pindala 17348 m²). Ehitisregistri andmetel asub detailplaneeringu alal 1 hoone (pumpla).

Vastavalt Vabariigi Valitsuse määrusele „Planeeringute koostamisel koostöö tegemise kord ja planeeringute kooskõlastamise alused“ esitame Veltsi küla, Lembitu kinnistu detailplaneeringu kooskõlastamiseks.

Lugupidamisega

(allkirjastatud digitaalselt)

Jaan Kangur

maakorralduse spetsialist

Lisad: Veltsi küla, Lembitu kinnistu detailplaneering

Allkirjastamise alus: Rakvere vallavanema 24.01.2023 käskkiri nr 15-1/4 “Volituste andmine”

5422 0032

Jaan.kangur@rakverevald.ee